Christopher Abani (tí a bí ní ọjọ́ kẹtàdínlọ́gbọ̀n oṣù Kejìlá ọdún 1966) jẹ́ òǹkọ̀wé ọmọ orílẹ̀-èdè Nàìjíríà. Abani gba ìwé-ẹ̀rí B.A nínú English and Literary Studies ní Fásitì ti ìpínlẹ̀ Imo, orílẹ̀-èdè Nàìjíríà, M.A nínú Gender and Culture ní Birkbeck College, University of London, M.A nínú English ní University of Southern California, àti Ph.D nínú Creative Writing and Literature ní University of Southern California. Abani ti gba àmì ẹ̀yẹ PEN/Barbara Goldsmith Freedom to Write Award, Prince Claus Awards ti ọdún 2001, Lantern Literary Fellowship, California Book Award, Hurston-Wright Legacy Award àti Hemingway Foundation/PEN Award. Díẹ̀ nínú àwọn ewì rẹ̀ jáde nínú jọ́nà kan lórí ẹ̀rọ ayárabíáṣàá Blackbird. Láti ọdún 2007 sí ọdún 2012, ó jẹ́ ọ̀jọ̀gbọ́n ti Creative Writing ní University of California, Riverside. Lọ́wọ́lọ́wọ́, ó jẹ́ ọ̀jọ̀gbọ́n ti èdè Gẹ̀ẹ́sì ní Northwestern University. Ìwé ewì rẹ̀ Sanctificum (Copper Canyon Press, ní ọdún 2010), jẹ́ àkójọ ewì tí ó dá lórí ẹbọ ẹ̀sìn, ìfẹ́.